

Konkurentsiamet

Maksejõuetuse teenistus

23.04.2024

Tsiviilasi 2-24-2208

**Ettepanek**

Harju Maakohtu menetluses on IMEPILT AS avaldus pankroti väljakuulutamiseks. Kohus nimetas Urmas Trossi ajutiseks pankrotihalduriks.

Ajutise pankrotihalduri aruande kohaselt võlgnikul majandustegevus ja vara puudub, kohustuste suuruseks on vähemalt 1 206 496,31 eurot. Ajutine haldur on arvamusel, et võlgniku maksejõuetuse põhjustasid küll objektiivsed asjaolud, milleks on meelelahutuse valdkonda mõjutanud viiruse periood globaalselt. Samas on küsimus juhatuse liikme tegevuses, sest kui 2021 aastaga lõppes võlgniku majandustegevus ja 07.09.2022 müüdi ära loodud intellektuaalomand, siis mis on põhjendused hoida äriühingut veel kuni 2024 aasta alguseni. Tagasivõitmise ja tagasinõudmise võimaluste kohta märkis haldur, et toetub ainult isiklikule arvamusele, mis on tekkinud olemasolevaid dokumente läbi töötades. Märgitult tuleb üle kontrollida 07.09.2022 tehingu asjaolud intellektuaalomandi loovutamises kolmele investorile. Kuigi numbrilised näitajad ei pruugi olla objektiivsed, paigutati kuni 2022 aastani ca 767 598 eurot animafilmi tegemisse ja realiseeritakse ca 37 500 euro väärtuses, mis moodustab eelpool märgitult ca 5% paigutatud vahenditest. Vajadus oleks kontrollida raha kasutust, valminud animafilmi seisundit ja võrrelda müügitulemiga, samuti kontrollida, kas tehinguga eelistati kolme investorit ja kahjustati teisi või mitte. Tagasivõitmisel on ka argumendiks asjaolu, et Kaleidoscope Film Distribution, Ltd oli või on valmis “Ohtude Saare” filmi realiseerimiseks.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 23.05.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerli Spelman

Kohtujurist